Ήταν Μάιος του 2013, επί κυβέρνησης Σαμαρά, όταν η ΣΤΑΣΥ απαγόρευσε τη διαφήμιση του Athens Pride στους σταθμούς του Μετρό. Αν και οι διοργανωτές ήταν διατεθειμένοι να πληρώσουν για τη διάθεση του χώρου, η απάντηση του φορέα διαχείρισης του Μετρό ήταν αρνητική, και σίγουρα όχι επειδή δεν υπήρχαν ελεύθερα διαφημιστικά πάνελ. ΣΤΑΣΥ και ΟΑΣΑ δεν απάντησαν ποτέ στα δημοσιεύματα του τύπου σχετικά με την απαγόρευση αυτή.

Τρία χρόνια αργότερα, το φεστιβάλ Υπερηφάνειας όχι μόνο διαφημίζεται στους σταθμούς του Μετρό, αλλά αυτό γίνεται αφιλοκερδώς αφού οι Συγκοινωνίες Αθηνών (ΟΑΣΑ) συγκαταλέγονται στους επίσημους υποστηρικτές του φεστιβάλ.

Γράφαμε το 2013:

Αυτό που θα περίμενε κανείς από το Μετρό μίας σύγχρονης μητρόπολης θα ήταν η δωρεάν και αφιλοκερδής προβολή ενός Φεστιβάλ Υπερηφάνειας στα πλαίσια της εταιρικής κοινωνικής ευθύνης και όχι μια προσπάθεια αποφυγής οποιαδήποτε συσχετισμού με αυτό, κάτι που παραπέμπει σε πρακτικές χωρών της ανατολικής Ευρώπης και της Μέσης Ανατολής.

Πως αλλάζουν τελικά τα πράγματα μέσα σε λίγα χρόνια…

Το φετινό Athens Pride θα διεξαχθεί το Σάββατο 11 Ιουνίου στην πλατεία Κλαυθμώνος. Πληροφορίες.

Φωτο: Athens Pride